Gjatë periudhës 1–7 qershor 2026 janë evidentuar problematika të përsëritura në aksesin në internet dhe në funksionimin e shërbimeve të komunikimeve elektronike, veçanërisht gjatë zhvillimit të protestave kundër projektit në Zvërnec–Nartë. 
Në këtë kuadër, në mbështetje të ligjit nr. 119/2014 "Për të Drejtën e Informimit", kërkohet informacioni dhe dokumentacioni i mëposhtëm:
1. Çfarë ndërhyrjesh teknike, kufizimesh, bllokimesh, filtrimesh, ngadalësimesh të qëllimshme (throttling), ndërprerjesh të pjesshme ose të plota, reduktimesh kapaciteti apo masash të tjera që kanë ndikuar në aksesin në internet ose në funksionimin e rrjeteve dhe shërbimeve të komunikimeve elektronike janë zbatuar? 
2. Për secilën ndërhyrje, ju lutem përcaktoni: 
- natyrën dhe përshkrimin teknik të masës; 
- teknologjinë, pajisjet ose mjetet e përdorura; 
- rrjetet, shërbimet, platformat, dhe funksionalitetet e prekura; 
- zonën gjeografike të prekur; 
- datën, orën dhe kohëzgjatjen e zbatimit (për periudhën 1-7 qershor e në vijimësi). 
3. Cili institucion publik ka kërkuar, urdhëruar ose autorizuar secilën ndërhyrje?
4. Cili është qëllimi i secilës ndërhyrje dhe cila është baza ligjore mbi të cilën është mbështetur? 
5. Cili subjekt e ka zbatuar teknikisht ndërhyrjen (institucion publik, operator i komunikimeve 
elektronike/ISP, ose subjekt tjetër)? 
6. Të vihen në dispozicion kopje të çdo urdhri, vendimi, shkrese, raporti teknik, procesverbali, komunikimi  institucional ose dokumenti tjetër që lidhet me urdhërimin, autorizimin, zbatimin ose monitorimin e këtyre ndërhyrjeve.
